Deqi või mitte deqi  Antud uuring tõestas järjekordselt  deqi  saavutamise või vähemalt nõela manipuleerimise tähtsusust nõelravi läbiviimisel.  15 tervel isikul viidi nõelravinõel punktidesse  Taichong   (Liv 3) ,  Qiuxu (G 40)  või mittenõelravipunkti. Kasutati roteerivat või mitteroteerivat punktsioonimeetodit. Protseduuri ajal toimuva ajukoore aktivatsiooni jälgimiseks kasutati funktsionaalset MRI´d. "Tõeliste" nõelravipunktide puhul kortikaalne aktivatsioon suurenes (mõlemas sekundaarses somatosensoorses kortikaalses piirkonnas, frontaalpiirkonnas, taalamuse paremas osas ja tserebellumi vasakus osas) nõelte roteerimisel, kuid mitte nõelte "lihtsal  sissetorkamisel" roteerimiseta. Kortikaalne stimulatsioon puudus ka nõelte viimisel mittenõelravipunktidesse. Artikli autorid järeldasid sellest, et nõelte roteerimine tugevdab nõelravi toimet ainult "tõeliste" punktide korral. See tõestab hiina traditsioonilise meditsiini väidet, et nende punktide stimuleerimine omab spetsiifilist toimet ajukoore aktiivsusele. Sellist toimet ei ole leitud mittenõelravipunktide puhul.   (Neuroradiology. 2004 May;46(5):359-62)